CELEX: 22009D0148
Language: hu
Date: 2009-12-04 00:00:00
Title: Az EGT Vegyes Bizottság 148/2009 határozata ( 2009. december 4. ) az Európai Gazdasági Térségről szóló megállapodás XX. mellékletének (Környezet) módosításáról

11.3.2010   
            
            
               HU
            
            
               Az Európai Unió Hivatalos Lapja
            
            
               L 62/47
            
         AZ EGT VEGYES BIZOTTSÁG 148/2009 HATÁROZATA
   (2009. december 4.)
   az Európai Gazdasági Térségről szóló megállapodás XX. mellékletének (Környezet) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XX. mellékletét a 2009. szeptember 25-i 101/2009 EGT vegyes bizottsági határozat (1) módosította.
            
         
               (2)
            
            
               A dinitrogén-oxid-kibocsátásra vonatkozó nyomon követési és jelentési iránymutatásokkal való kiegészítés céljából a 2007/589/EK határozat módosításáról szóló, 2008. december 17-i 2009/73/EK bizottsági határozatot (2) bele kell foglalni a megállapodásba.
            
         
               (3)
            
            
               A 2007/589/EK határozatnak a légi közlekedésből származó kibocsátások és a légi közlekedésre vonatkozó tonnakilométer-adatok nyomon követésére és jelentésére vonatkozó iránymutatások megállapítása céljából történő módosításáról szóló, 2009. április 16-i 2009/339/EK bizottsági határozatot (3) bele kell foglalni a megállapodásba.
            
         
               (4)
            
            
               A 2009/339/EK határozatban megállapított követelményeknek megfelelően a légijármű-üzemeltetők által az EFTA-államok illetékes hatóságainak benyújtott és e hatóságok által jóváhagyott nyomonkövetési terveket a 2009/339/EK határozat XIV. melléklete 6. szakaszában, valamint XV. melléklete 3. szakaszában foglalt rendelkezéseknek megfelelően jóváhagyottnak tekintik, és ilyenként ismerik el a légiközlekedési tevékenységekre vonatkozó EU ETS végrehajtásában.
            
         
               (5)
            
            
               A 2009/339/EK határozat megállapodásba való belefoglalása a 2008/101/EK határozat megállapodásba való belefoglalását megelőzően nem sérti a jövőbeli hasonló belefoglalási eljárásokat, és nem sért semmilyen, a 2008/101/EK határozat kiigazítására irányuló tárgyalást,
            
         A KÖVETKEZŐKÉPPEN HATÁROZOTT:
   1. cikk
   A megállapodás XX. mellékletének 21am. pontja (2007/589/EK bizottsági határozat) a következő szöveggel egészül ki:
   „ , az alábbi módosításokkal:
   
               —
            
            
               
                  32009 D 0073: a Bizottság 2008. december 17-i 2009/73/EK határozata (HL L 24., 2009.1.28., 18. o.),
            
         
               —
            
            
               
                  32009 D 0339: a Bizottság 2009. április 16-i 2009/339/EK határozata (HL L 103., 2009.4.23., 10. o.).”
            
         2. cikk
   A 2009/73/EK és a 2009/339/EK határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2009. december 5-én lép hatályba, vagy az azt követő napon, amelyen az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta, amennyiben ez a későbbi időpont (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2009. december 4-én.
      
         
            az EGT Vegyes Bizottság részéről
         
         
            az elnök
         
         Oda Helen SLETNES
      
   
   
      (1)  HL L 304., 2009.11.19., 18. o.
   
      (2)  HL L 24., 2009.1.28., 18. o.
   
      (3)  HL L 103., 2009.4.23., 10. o.
   
      (4)  Alkotmányos követelmények fennállását nem jelezték.